‘ধূমকেতু’র সাফল্যের মাঝেই দেব–শুভশ্রী জুটিতে ফাটল

কলকাতা: ‘ধূমকেতু’ (Dhumketu) ছবির মুক্তির পর বক্স অফিসে সাফল্য পেলেও ফের বিতর্কে জড়ালেন দেব (Dev) ও শুভশ্রী গঙ্গোপাধ্যায় (Subhashree Ganguly)। একসময়ের জনপ্রিয় অনস্ক্রিন জুটি ফের এক ছবিতে একসঙ্গে আসায় দর্শকদের মধ্যে উচ্ছ্বাস দেখা গিয়েছিল। কিন্তু মুক্তির কয়েকদিনের মধ্যেই তাদের মধ্যে দূরত্বের খবর ছড়িয়ে পড়ে।

টলিপাড়ায় কানাঘুষো শুরু হয়, ‘ধূমকেতু’র প্রিমিয়ারে শুভশ্রীকে নাকি আমন্ত্রণই জানানো হয়নি। এমনকী ছবির প্রচারের সময়ও তাঁকে কার্যত আড়ালেই রাখা হয়েছে। এরই মাঝে দেবের একটি মন্তব্য আরও জল্পনা বাড়িয়ে দেয়। তিনি বলেন, শুভশ্রী এখন দুই সন্তানের মা, ফলে আগের মতো সারল্য আর তাঁর চেহারায় নেই। দেবের এমন বক্তব্য ঘিরেই শুরু হয় ব্যাপক সমালোচনা।

আরও পড়ুন: টলি-তারকাদের গণেশপুজোর নানা মুহূর্ত, দেখুন ছবি

সমালোচনার জবাব দিতে গিয়ে শুভশ্রী জানিয়েছেন, “একজন সংবেদনশীল মানুষ কীভাবে এমন মন্তব্য করতে পারেন, আমি বুঝতে পারছি না। আমি সন্তানেও পার্শ্বচরিত্র করেছি। আমি চরিত্রকে গুরুত্ব দিই। ২ কিন্তু ২০২৫ সালে দাঁড়িয়ে এরকম একটা অসম্মানজনক মন্তব্য, যেখানে তুমি একটা ছবির প্রচার করছ একজন হিরোইনের সঙ্গে। আমি সত্যিই জানি না…।” শুভশ্রীর বক্তব্য প্রকাশ্যে আসতেই নেটিজেনদের একাংশ দেবকে কাঠগড়ায় তোলেন।

এখন প্রশ্ন উঠছে, জনপ্রিয় এই অনস্ক্রিন জুটি আবার কি একসঙ্গে কাজ করবেন? শুভশ্রীর কটাক্ষ, “জানি না, মা হয়ে গেছি, তাই হয়তো সেই সারল্য নেই।” অন্যদিকে, টলিপাড়ার একাংশ মনে করছে, ছবির সাফল্যের মাঝেই এই বিতর্ক আসলে হতে পারে একটি প্রচারের কৌশল।